એક સમાચાર પત્રમાં જ્યારે આ સમાચાર પ્રકાશિત થયાં કે મોદીએ પ્રિયંકાને દીકરી જેવી ગણાવી છે, ત્યારે પ્રિયંકાએ વળતો પ્રહાર કરતાં જણાવ્યુ હતું કે તેમના પિતા રાજીવ ગાંધી હતાં અને તેઓ તેમનું સ્થાન કોઈને ન આપી શકે. પ્રિયંકા ગાંધીના આ નિવેદનમાં સ્પષ્ટ રીતે નફરતનું રાજકારણ ઝલકતુ હતું. મોદીએ જો તેમને દીકરી જેવી ગણાવી પણ હોત, તો શું વાંધો હતો. મોદી અને પ્રિયંકાની ઉંમરનો તફાવત એક પિતા-પુત્રી જેટલો જ છે. કોઈ દીકરી જેવી કહે, તો એનો મતલબ એ તો નથી થતો કે તે બાપ બનવા કે બાપનું સ્થાન લેવા માંગે છે?